Еўрапейскі Саюз з’яўляецца сталым і надзейным партнёрам беларускай грамадзянскай супольнасці на шляху дэмакратызацыі і рэфармавання нашай краіны. У прыватнасці, адказныя структуры Еўрасаюза прадэманстравалі важную для нас прынцыповасць і паслядоўнасць у патрабаванні вызвалення палітычных вязняў і ліквідацыі наступстваў падзей 19 снежня 2010 г. Салідарная пазіцыя дыпламатычных прадстаўніцтваў краін Еўрапейскага Саюза ў Беларусі, прыняўшых рашэнне аб сумеснай рэакцыі ў рамках узнікшага дыпламатычнага канфлікту была натуральным адказам на палітычныя захады беларускіх уладаў. Пры гэтым мы бачым небяспечнай і шкоднай далейшую эскалацыю канфлікту і лічым недапушчальным яго пераўтварэнне ў першасную праблему беларуска-еўрапейскіх стасункаў.